
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVONSKOM BRODU
Trg pobjede 13
35000 Slavonski Brod  
                                             
                                                                                     Broj:1/St-793/2018-9

	U   I M E   R E P U B L I K E   H R V A T S K E	
R J E Š E N J E

	TRGOVAČKI SUD U OSIJEKU STALNA SLUŽBA U SLAVONSKOM BRODU, po stečajnoj sutkinji Vesni Vukelić, u prethodnom postupku radi utvrđivanja pretpostavki za otvaranje stečajnoga postupka nad dužnikom ANITA BURAZER j.d.o.o. za usluge i trgovinu Zagreb, Avenija Dubrava 254, OIB 23784601997, dana 26. studenog 2018.


r i j e š i o     j e


	Obustavlja se prethodni postupak radi utvrđivanja pretpostavki za otvaranje stečajnoga postupka nad dužnikom ANITA BURAZER j.d.o.o. za usluge i trgovinu Zagreb, Avenija Dubrava 254, OIB 23784601997.

Obrazloženje 


	Financijska agencija RC Zagreb podnijela je prijedlog za otvaranje stečajnoga postupka nad dužnikom ANITA BURAZER j.d.o.o. za usluge i trgovinu Zagreb, Avenija Dubrava 254, OIB 23784601997.

Prijedlog je podnesen Trgovačkom sudu u Zagrebu kao stvarno i mjesno nadležnom sudu.
Rješenjem Visokog trgovačkog suda RH Zagreb br.31-Su-236/18-3 od 09.ožujka 2018. u pogledu odlučivanja o podnesenom prijedlogu, određeno je postupanje ovog suda kao drugo stvarno nadležnog suda temeljem odredbe čl. 11 st1 Zakona o sudovima.

U prijedlogu FINE navodi se da dužnik na dan 30.01.2018. u Očevidniku redoslijeda osnova za plaćanje ima evidentirane neizvršene osnove za plaćanje u neprekidnom razdoblju od 120 dana u ukupnom iznosu od 32.644,67 kn i da zapošljava 1 radnika. 

Postupajući po prijedlogu, sud je rješenjem posl. br. St-793/2018-3 od 21. svibnja 2018. pokrenuo prethodni postupak radi utvrđivanje pretpostavki za otvaranje stečajnog postupka i zakazao ročište radi očitovanja o prijedlogu.

Na ročištu održanom 04. srpnja 2018. pristupila je zastupnica po zakonu Anita Burazer te je navela da se dužnik nalazi u fazi podmirenja evidentiranog duga zbog kojeg je račun došao u blokadu te kako se radi o iznosu od svega 30.000,00 kn, predložila je da se dužniku ostavi rok od 60 dana radi izmirenja cjelokupnog duga, a sve u cilju otklanjanja insolventnosti kao stečajnog razloga. 

Sud je prijedlog prihvatio te dužniku ostavio rok od 60 dana radi otklanjanja stečajnog razloga.

U ostavljenom roku zakonska zastupnica dostavila je potvrdu FINE od 20.11.2018. iz koje proizlazi da dužnik na dan izdavanja potvrde na poslovnom računu više nema evidentiranih neizmirenih obveza, a isto stanje poslovnog računa je i na dan donošenja ovog rješenja, što je sud utvrdio službenim putem uvidom u Očevidnik o redoslijedu osnova za plaćanje putem aplikacije e-blokade.

Odredbom čl. 5 Stečajnog zakona (NN 71/15, 104/17, dalje SZ) propisano je da se stečajni postupak može otvoriti ako sud utvrdi postojanje stečajnog razloga, a stečajni razlozi su nesposobnost za plaćanje i prezaduženost. Prema odredbi čl.6 st 2 smatrat će se da je dužnik nesposoban za plaćanje ako u očevidniku redoslijeda osnova za plaćanje koji vodi FINA ima jednu ili više evidentiranih neizvršenih osnova za plaćanje u razdoblju od 60 dana koje je trebalo, na temelju valjanih osnova za plaćanje, bez daljnjeg pristanka dužnika naplatiti s bilo kojeg od njegovih računa.	

	Kako iz dostavljene potvrde FINE kojom se sukladno čl. 6 st 2 SZ-a dokazuje prestanak postojanja nesposobnosti za plaćanje kao stečajnog razloga, jasno proizlazi da dužnik u očevidniku redoslijeda osnova za plaćanje nema evidentiranih obveza i račun više nije blokiran, to je sud utvrdio da je kod dužnika više nije ostvaren stečajni razlog predviđen odredbom čl.6 SZ-a pa je iz tih razloga valjalo postupak obustaviti i odlučiti kao u izreci ovog rješenja na temelju odredbe čl. 128 st 9 SZ-a.

    U Slavonskom Brodu, 26. studenog 2018.

                                                                                                    	 STEČAJNA SUTKINJA:
                                                                                                     	        Vesna Vukelić, v.r.

	

NAPUTAK O PRAVNOM LIJEKU:
Protiv ovog rješenja može se izjaviti žalba u roku od 8 dana
od dana dostave rješenja, a dostava se smatra obavljenom
istekom osmog dana od dana objave pismena na mrežnoj 
stranici e-Oglasna ploča suda.

Dostaviti putem mrežne stranice e-Oglasna ploča suda:
1. FINA, i po pravomoćnosti putem pošte
2. dužnik 
3. poslovna banka, po pravomoćnosti putem pošte

